अन्तर्यामी रूप। मर्यादा-मार्ग अक्षर ब्रह्म की वाणी से उत्पन्न हुआ है, उसका साधक ज्ञान के द्वारा अक्षर-धाम की मुक्ति को ही ध्येय बनाता है। इस मार्ग में भगवान साधन-परतन्त्र रहता हैं, अर्थात साधक के वेद मर्यादित साधनों के अनुसार ही फल देता है। मर्यादा की रक्षा करना उसके लिए आवश्यक होता है, परन्तु पुष्टिमार्ग साक्षात पुरुषोत्तम श्रीकृष्ण के शरीर से उत्पन्न हुआ है। उसका अनुयायी आत्मसमर्पण-युक्त रसात्मक प्रेम के द्वारा भगवान की आनन्दलीला में लीन होने का इच्छुक होता है। पुष्टिमार्ग एकमात्र भगवान के अनुग्रह पर निर्भर है।